open-index/open-wikipedia-markdown huggingface dataset:
Χουάν Γιάγκε

Ο **Juan Yagüe Blanco**, 1ος Μαρκήσιος του Σαν Λεονάρντο ντε Γιάγκε (19 Νοεμβρίου 1891 - 21 Οκτωβρίου 1952) ήταν Ισπανός αξιωματικός του στρατού κατά τη διάρκεια του Ισπανικού εμφυλίου πολέμου, ένας από τους σημαντικότερους στην εθνικιστική πλευρά. Έγινε γνωστός ως ο "Χασάπης του Μπαδαχοθ" επειδή διέταξε χιλιάδες εκτελέσεις και δολοφονίες, συμπεριλαμβανομένων τραυματιών σε νοσοκομεία.

Γεννήθηκε στο Σαν Λεονάερδο και ήταν γιος γιατρού, που κατατάχθηκε σε νεαρή ηλικία στην Ακαδημία Πεζικού του Τολέδο, όπου γνωρίστηκε με τον Φρανθίσκο Φράνκο. Οι δύο άνδρες υπηρέτησαν μαζί στην Αφρική, όπου ο Γιάγκε τραυματίστηκε επανειλημμένα και έλαβε αρκετές διακρίσεις. Ο Γιάγκε προήχθη ως υπολοχαγός το 1932 και μαζί με τον Φράνκο και τον στρατηγό López Ochoa, βοήθησαν να καταστείλουν μια εργατική εξέγερση στην Αστούρια με τις μονάδες εθελοντών Regulars και των Ισπανών Λεγεωνάριων το 1934. Ήταν υποστηρικτής του Φάλαγγας και στενός προσωπικός φίλος του Χοσέ Αντόνιο Πρίμο ντε Ριβέρα. 
## Ισπανικός Εμφύλιος
Οι δυνάμεις του Γιάγκε εξεγέρθηκαν στη Θέουτα πριν διασχίσουν τα Στενά του Γιβραλτάρ για να ενσωματωθούν με τις εθνικιστικές δυνάμεις στη Σεβίλλη, υπό την ηγεσία του Queipo de Llano. Ο Γιάγκε προχώρησε προς τα βόρεια, καταλαμβάνοντας πρώτα τη Μερίδα πριν επιτεθεί στον Μπαδαχόθ με 3.000 στρατιώτες στις 14 Αυγούστου 1936. Οι δυνάμεις του Γιάγκε κατέλαβαν τελικά την πόλη, με τις δύο πλευρές να υποφέρουν από τρομερές απώλειες.

Κάτω από τις διαταγές του Γιάγκε χιλιάδες αιχμάλωτοι και άμαχοι, συμπεριλαμβανομένων γυναικών και παιδιών, εκτελέστηκαν στην Μπαδαχόθ και θάφτηκαν σε κοινούς τάφους, σε μία από τις μεγαλύτερες σφαγές των εθνικιστών.

Έχει ειπωθεί επίσης ότι ήταν ο μόνος διοικητής των ισπανικών δυνάμεων που σεβόνταν η Λεγεώνα Κόνδορ. Ο Γιάγκε δεν έδειξε ποτέ φόβο ακόμα και όταν ο εχθρός ήταν κοντά και ήταν σε θέση να προσαρμόσει γρήγορα τα σχέδια μάχης για να ταιριάζουν σε μεταβαλλόμενες συνθήκες.

Μετά την κατάρρευση της Δεύτερης Ισπανικής Δημοκρατίας το 1939, ο Γιάγκε προήχθη σε στρατηγό και αργότερα διορίστηκε υπουργός της Πολεμικής Αεροπορίας από τον Φράνκο.

## Παραπομπές


Κατηγορία:Ισπανικός Εμφύλιος
Κατηγορία:Εθνικιστές
Κατηγορία:Εθνικισμός στην Ισπανία
Κατηγορία:Στρατιωτικά Κινήματα
Κατηγορία:Ισπανοί στρατιωτικοί
Κατηγορία:Αντικομμουνιστές
Κατηγορία:Πραξικοπηματίες
Μπουτιφάρα

μικρογραφία|Μπουτιφάρα στη σχάρα
μικρογραφία|Λευκό μπουτιφάρα
μικρογραφία|Μαύρο μπουτιφάρα
μικρογραφία|Μπουτιφάρα σολεντένα στην Κολομβία
Το **Μπουτιφάρα** () είναι λουκάνικο της καταλανικής κουζίνας.

Παρασκευάζεται με παραδοσιακή συνταγή από ακατέργαστο χοιρινό κρέας και μπαχαρικά. Υπάρχει ποικιλία τύπων στην Ιταλία και την Πορτογαλία.

Στην Κολομβία, τα *Μπουτιφάρα σολεντένα* είναι  λαϊκή παράδοση στο Σολεντάτ του Ατλάντικο.

## Ποικιλίες
Μερικά από τα πιο αντιπροσωπευτικά είδη είναι:

* Ωμά ή *ροζέ* που συνήθως ψήνονται στη σχάρα ή στα κάρβουνα.
* *Μαύρο* που περιέχει βραστό χοιρινό αίμα στο μείγμα.
* *Καταλάνα*, μεγάλα μπουτιφάρα που ίσως περιέχουν τρούφες.
* *Μπουτιφάρα *με αυγό, που τρώγεται τη Μεγάλη Πέμπτη..
* Λευκό: έχει ελάχιστα λιπαρά και καθόλου αίμα. 
* *Μπουτιφάρα *με ρύζι: περιέχει βρασμένο ρύζι μαζί με κρέας και μπαχαρικά.
* *Μπίσμπε* (που σημαίνει «επίσκοπος») και Μπουλ: με παχύ αίμα και διαφορετικά τμήματα του πατσά, όπως η μαύρη πουτίγκα.

## Βιβλιογραφία


Κατηγορία:Λουκάνικα
Θωμάς Μπωφόρ, κόμης του Περς

Ο **Θωμάς Μπωφόρ, κόμης του Περς** (1405 - 3 Οκτωβρίου 1431) μέλος του Οίκου των Μπωφόρ και Άγγλος πολέμαρχος την εποχή του Εκατονταετούς Πολέμου ήταν τρίτος γιος του Ιωάννη Μπωφόρ, 1ου κόμη του Σόμερσετ και της Μαργαρίτας Χόλλαντ, δούκισσας του Κλάρενς. Με τον μεγαλύτερο αδελφό του Ερρίκο Μπωφόρ, 2ος κόμη του Σόμερσετ συμμετείχε στην εκστρατεία του Ερρίκου Ε΄ της Αγγλίας στη Γαλλία (1419) και συνόδευσε τον μικρότερο αδελφό του βασιλιά Θωμά του Κλάρενς στο Ανζού. Ο Κλάρενς σκοτώθηκε στη *μάχη του Μποζώ* ενώ ο Θωμάς και ο Σόμερσετ συνελήφθησαν αιχμάλωτοι, ο Θωμάς ελευθερώθηκε το 1427 ύστερα από συνθήκη που έκλεισε με τον θείο του καρδινάλιο Ερρίκο Μπωφόρ. 

Ο Θωμάς σαν άρρεν μέλος της Οικογένειας Μπωφόρ ενώθηκε ξανά σε νέες εκστρατείες και πήρε τον Δεκέμβριο του 1427 τον τίτλο του κόμη του Περς περισσότερο από δικαίωμα παρά από αναγνώριση αφού τον κατείχε ήδη ο Ιωάννης Β΄ του Αλανσόν. Ο τίτλος του παραχωρήθηκε χάρη στις προσπάθειες του θείου του καρδιναλίου Μπωφόρ να δώσει εδάφη στους ανιψιούς του από τις περιοχές που είχαν κατακτηθεί στη Γαλλία. Όταν έγινε η βασιλική εκστρατεία για τη στέψη του Ερρίκου ΣΤ΄ της Αγγλίας ο Θωμάς παρέλαβε μια συνοδεία από 12 στρατιώτες και 460 τοξότες. Ο Θωμάς Μπωφόρ έπεσε στις 3 Οκτωβρίου 1431 στη *μάχη του Λουβιέρ* τρεις βδομάδες πριν πέσει η πόλη, ήταν άγαμος και άτεκνος και οι τίτλοι του κατασχέθηκαν.

## Πρόγονοι




## Παραπομπές


## Πηγές
*Brown, M.H. (2004). "Joan [Joan Beaufort] (d. 1445)". Oxford Dictionary of National Biography. 
*Browning, Charles H. (1898). The Magna Carta Barons and Their American Descendants. London: Genealogical Publishing Company.
*Marshall, Rosalind (2003). Scottish Queens, 1034-1714. Tuckwell Press.
*Weir, Alison (2008). Britain's Royal Families, The Complete Genealogy. London: Vintage Books. 
*Weir, Alison (2007). Mistress of the Monarchy: The Life of Katherine Swynford, Duchess of Lancaster. London: Random House. 

Κατηγορία:Οίκος του Μπωφόρ
Κατηγορία:Πρόσωπα του Εκατονταετούς Πολέμου
Βορειοανατολική Γερμανική Ποδοσφαιρική Ένωση

Η **Βορειοανατολική Γερμανική Ποδοσφαιρική Ένωση** (γερμανικά: *Nordostdeutscher Fußballverband*, NOFV) είναι περιφερειακό διοικητικό όργανο όσον αφορά το άθλημα του ποδοσφαίρου στη Γερμανία. Η έδρα της βρίσκεται στο Βερολίνο. H NOFV αποτελεί ένα από τα 5 περιφερειακά μέλη της Γερμανικής Ποδοσφαιρικής Ομοσπονδίας.

## Ιστορία
Ο οργανισμός συστάθηκε στις 20 Νοεμβρίου 1990 στη Λειψία για να αντικαταστήσει τη Γερμανική Ποδοσφαιρική Ένωση (DFV), η οποία διαλύθηκε αμέσως πριν από τη δημιουργία της νέας ποδοσφαιρικής ένωσης στην ίδια θέση. Η DFV ήταν το ποδοσφαιρικό διοικητικό όργανο της Ανατολικής Γερμανίας, το οποίο έπαυσε να υφίσταται μετά τη γερμανική επανένωση στις 3 Οκτωβρίου 1990.

## Υπαγόμενες ενώσεις
Στην περιφερειακή ένωση υπάγονται οι εξής ενώσεις κρατιδίων:

* Ποδοσφαιρική Ένωση Βρανδεμβούργου
* Ποδοσφαιρική Ένωση Βερολίνου
* Ποδοσφαιρική Ένωση Μεκλεμβούργου-Δυτικής Πομερανίας
* Ποδοσφαιρική Ένωση Σαξονίας
* Ποδοσφαιρική Ένωση Σαξονίας-Άνχαλτ
* Ποδοσφαιρική Ένωση Θουριγγίας

## Παραπομπές


## Eξωτερικοί σύνδεσμοι

* 

Κατηγορία:Ποδόσφαιρο στη Γερμανία
Ναός της Αθηνάς (Συρακούσες)

μικρογραφία|250px|Κίονες του ναού της Αθηνάς.
Ο **Ναός της [[Αθηνά]]ς** ήταν ένας αρχαίος ελληνικός δωρικός ναός που χτίστηκε στις Συρακούσες τον 5ο αιώνα π.Χ. από τον τύραννο Γέλων, μετά τη νίκη του επί των Καρχηδονίων στη Μάχη της Ιμέρας (480 π.Χ.). Στο χώρο του ναού προϋπήρχε ένας λατρευτικός χώρος που χρονολογείται στον 8ο αιώνα π.Χ., ο οποίος διέθετε βωμό που ανακαλύφθηκε σε ανασκαφή στις αρχές του εικοστού αιώνα, καθώς και ένας άλλος προγενέστερος ναός που χτίστηκε στα μέσα του 6ου αιώνα π.Χ.

## Ιστορικά στοιχεία
αριστερά|μικρογραφία|Κίονες του ναού εντός του σημερινού χριστιανικού κτίσματος.
Στη θέση του ναού της Αθηνάς υπήρξε κάποτε ένας άλλος, πιο αρχαϊκός ναός, επίσης δωρικό ρυθμού, όπως επιβεβαίωσαν οι αρχαιολογικές ανακαλύψεις κατά τις ανασκαφές του 1912 και του 1917. Στα ευρήματα συγκαταλέγονται αρχιτεκτονικά στοιχεία, πήλινα σκεύη και τμήμα βωμού, που χρονολογούνται στον 6ο αιώνα π.Χ.

Το Αθηναίον χτίστηκε, σύμφωνα με τις λογοτεχνικές πηγές, από τον Γέλωνα, τον πρώτο τύραννο των Συρακουσών, ο οποίος καταγόταν από τη δυναστεία των Δεινομενιδών, μετά τη νίκη του επί των Καρχηδονίων στη Μάχη της Ιμέρας, το 480 π.Χ. Η ομοιότητα του ναού της Αθηνάς με το ναό της Νίκης στην Ιμέρα έχει πείσει τους αρχαιολόγους ότι τόσο η ημερομηνία όσο και οι συνθήκες της κατασκευής των ναών που έχουν σωθεί στις λογοτεχνικές πηγές είναι σωστές.

Ο ναός ήταν αφιερωμένος στην Αθηνά, θεά της σοφίας και του πολέμου, όπως μαρτυρεί ο Κικέρων στις ομιλίες του εναντίον του Βέρρη, καθώς επίσης και ο Πλάτωνας και ο Αθήναιος ο Ναυκρατίτης. Ο Κικέρωνας παρέχει εκτενείς λεπτομέρειες στην ομιλία του, ισχυριζόμενος ότι ο ναός έτυχε σεβασμού από τον κατακτητή των Συρακουσών Μάρκο Κλαύδιο Μάρκελλο και ότι είχε λεηλατηθεί μόνο από τον ανθύπατο Βέρρη.

## Δομή του ναού
μικρογραφία|upright=1.3|Σχέδιο του ναού της Αθηνάς των Συρακουσών.
Το *Αθηναίον* ήταν ένας περίπτερος με έξι κίονες στις μικρές πλευρές και δεκατέσσερις στις μακριές του πλευρές, ενώ προσάρμοζε τις αναλογίες του κλασσικού αρχιτεκτονικού κανόνα που αναπτύχθηκε στην ηπειρωτική Ελλάδα. Συνολικά, το κτίριο είχε 22 μέτρα πλάτος και 55 μέτρα μήκος. Το περιστύλιο περιβαλλόταν από ένα σηκό με ένα πρόναο και ένα οπισθόδομο, με κίονες «εν παραστάσι».

Ο ναός μετατράπηκε σε χριστιανικό τόπο λατρείας και τμήματα αυτού εξακολουθούν να είναι ενσωματωμένα στους τοίχους του καθεδρικού ναού των Συρακουσών. Στην αριστερή πλευρά του σημερινού ναού, μερικοί κίονες τοπικού ασβεστόλιθου και ο στυλοβάτης, στον οποίο στέκονται παραμένουν ορατοί. Άλλα απομεινάρια (πλάκες μαρμάρου και υδρορροές που έχουν σχήμα κεφαλής λιονταριού) διατηρούνται στο Περιφερειακό Αρχαιολογικό Μουσείο του Πάολο Όρσι. Μέσα στο ναό, 9 άλλοι κίονες από τη δεξιά πλευρά του περίπτερου είναι σαφώς ορατοί, με έντονη καμπύλωση (ένταση), καθώς και άλλοι δύο από το μέτωπο του σηκού.

## Παραπομπές


## Εξωτερικοί σύνδεσμοι

* Il-tempio-di-Athena -Cattedrale-di-Siracusa
* Tempio di Athena - Biennale internazionale d'ate contemporanea a Siracusa
* Tempio di Artemide e di Minerva in 3D

Κατηγορία:Αρχαίοι ελληνικοί ναοί
Κατηγορία:Μεγάλη Ελλάδα
Κατηγορία:Αρχαιολογικοί τόποι στην Σικελία
Χακόμπο Ματσοβέρ

Ο **Χακόμπο Ματσοβέρ** (ισπανικά: *Jacobo Machover*) είναι Κουβανός πανεπιστημιακός, συγγραφέας και δημοσιογράφος. Γεννήθηκε το 1954 στην Αβάνα της Κούβας, από την οποία και αποχώρησε το 1963, ενώ, έκτοτε, κατοικεί στη Γαλλία.

Ο Χακόμπο Ματσοβέρ είναι ο συγγραφέας αριθμού έργων, εντός των οποίων ασκεί κριτική στο καστρικό καθεστώς.

## Βιογραφία
Ο Χακόμπο Ματσοβέρ είναι κάτοχος ενός μεταπτυχιακού διπλώματος στην ιστορία, το οποίο έλαβε το 1983, ένα δίπλωμα εμπεριστατωμένων σπουδών με αντικείμενο τις ιβηρικές και λατινοαμερικάνικες σπουδών, καθώς και ένα διδακτορικό με αντικείμενο τις λατινοαμερικάνικες σπουδές, το οποίο έλαβε το 2000.

Υιός Κουβανού εξόριστου, ο οποίος διετέλεσε διερμηνέας του Ερνέστο Τσε Γκεβάρα, ακολούθησε την οικογένειά του στην εξορία και εγκαταστάθηκε στη Γαλλία το 1963.

Δίδαξε στην Université de Paris XII, ενώ, πλέον, διατελεί επίκουρος καθηγητής στο Πανεπιστήμιο της Αβινιόν. Εργάστηκε ως κριτικός λογοτεχνίας για λογαριασμό του *[[Le Magazine littéraire]]* και της *[[Libération (εφημερίδα)|Libération]]*. Διετέλεσε, επίσης, ανταποκριτής στο Παρίσι για λογαριασμό δύο σημαντικών ισπανικών εφημερίδων: της καθημερινής εφημερίδας *[[Diario 16]]* και του περιοδικού *[[Cambio 16]]*. Εργάστηκε, επίσης, στο ερευνητικό κέντρο της ESG.

Εξέδωσε αριθμό συγγραφικών έργων με αντικείμενο την γενέτειρα χώρα του, τηρώντας, πάντοτε, μία επικριτική στάση απέναντι στο καστρικό καθεστώς. Συγκεκριμένα, ασκεί ιδιαίτερη κριτική προς το πρόσωπο του Τσε Γκεβάρα, τον οποίον χαρακτηρίζει ως έναν «φανατισμένο δήμιο», «όργανο του καστρισμού», υποστηρικτή της ιδέας ενός σοσιαλιστικού «νέου ανθρώπου» και ιδρυτή στρατοπέδων επανεκπαίδευσης μέσω της εργασίας.

## Κριτική
Για τον ιστορικό Πιερ Ριγκουλό, είναι χάρη σε πρόσωπα όπως ο Χακόμπο Ματσοβέρ που η ύπαρξη των στρατοπέδων καταναγκαστικής εργασίας στην Κούβα έχει γίνει γνωστή.

Ο δημοσιογράφος Εμμανυέλ Εκτ αναφέρει πως το έργο του υπό τον τίτλο *La Face cachée du Che* παρουσιάζει «γεγονότα και μαρτυρίες».

## Εργογραφία
*  *Cuba : une utopie cauchemardesque : Derrière le mythe, un demi-siècle de tyrannie castriste*, Les Éditions de Paris-Max Chaleil, 2015, 86 σ. 
*  *Cuba mémoires d'un naufrage*, Buchet/Chastel, 2009, 256 σ. 
*  *[[La Face cachée du Che]]*, Buchet-Chastel, 2007, 205 σ. 
*  *Cuba, totalitarisme tropical*, 10/18, 2006, 156 σ. 
*  *Cuba nostra : Les secrets d'État de Fidel Castro*, Plon, 2005 
*  *L'An prochain... à La Havane*, Paris, 2002, 91 σ. 
*  *La Havane, 1952-1961*, Autrement, 1998 
*  
*  *Raul et Fidel. La Tyrannie des frères ennemis*, Bourin éditeur, 2011 

## Δείτε επίσης
* Κουβανική λογοτεχνία

## Παραπομπές


Κατηγορία:Κουβανοί εξόριστοι
Κατηγορία:Κουβανοί συγγραφείς
Κατηγορία:Κουβανοί δοκιμιογράφοι
Κατηγορία:Ειδικοί επί της Κούβας
Κατηγορία:Κουβανοί πανεπιστημιακοί
Κατηγορία:Καθηγητές του Πανεπιστημίου Παρί-Εστ Κρετέιγ Βαλ-ντε-Μαρν
Ποδοσφαιρική Ομοσπονδία Λιβερίας

Η **Ποδοσφαιρική Ομοσπονδία Λιβερίας** (αγγλικά: *Liberia Football Association*, LFA) είναι το όργανο διοίκησης του ποδοσφαίρου στη Λιβερία. Εδρεύει στη Μονρόβια. Διοργανώνει εθνικά ερασιτεχνικά και επαγγελματικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Λιβερίας.

## Ιστορία
Ο οργανισμός συστάθηκε το 1936. Εντάχθηκε στην Αφρικανική Συνομοσπονδία Ποδοσφαίρου (CAF) το 1962 και στην Παγκόσμια Ποδοσφαιρική Ομοσπονδία (FIFA) το 1964.

## Παραπομπές


## Εξωτερικοί σύνδεσμοι
* Η Λιβερία  στον ιστότοπο της FIFA
* Η Λιβερία στον ιστότοπο της CAF

Κατηγορία:Ποδοσφαιρικές ομοσπονδίες
Κατηγορία:Ποδόσφαιρο στη Λιβερία
Ρυθμιστική Επιτροπή Τηλεπικοινωνιών του Μπανγκλαντές

Η **Ρυθμιστική Επιτροπή Τηλεπικοινωνιών του Μπανγκλαντές (ΡΕΤΜ)** () είναι ανεξάρτητη επιτροπή που ιδρύθηκε βάσει του Νόμου Τηλεπικοινωνιών του Μπανγκλαντές το 2001 (Νόμος αρ. 18 του 2001). Η επιτροπή είναι υπεύθυνη για τη ρύθμιση όλων των θεμάτων που σχετίζονται με τις τηλεπικοινωνίες (καλωδιακή, κυψελοειδή, δορυφορική και καλωδιακή) από το Μπαγκλαντές.

Η Επιτροπή άρχισε να λειτουργεί από τις 31 Ιανουαρίου του 2002 με όραμα την διευκόλυνση των οικονομικά προσιτών τηλεπικοινωνιακών υπηρεσιών και την αύξηση της τηλεπυκνότητας τουλάχιστον στα 10 τηλέφωνα ανά 100 κατοίκους μέχρι το 2010.

## Διατάγματα φιλτραρίσματος σε Bloggers, Μάρτιος 2013
Τον Μάρτιο του 2013, η ΡΕΤΜ επικρίθηκε από το Παρατηρητήριο Ανθρωπίνων Δικαιωμάτων
και άλλες ομάδες για την απαγόρευση του μια σειρά από ιστοσελίδων "άθεων blogger". Τα ιστολόγια που έχουν απαγορεύτηκαν από την ΡΕΤΜ περιλαμβάνουν το βραβευμένο δημοφιλές ιστολόγιο
του Ασίφ Μοχιουντίν, που δέχτηκε επίθεση από ομάδα ανθρώπων που κρατούσαν μασέτες τον Ιανουάριο.

Ο Μοχιουντίν συνελήφθη τον επόμενο μήνα, μαζί με τρεις άλλους bloggers
.

## Δείτε επίσης

* Επιτροπή Δημόσιας Υπηρεσίας του Μπανγκλαντές
* Επιτροπή Δημοσίων Υπηρεσιών του Μπανγκλαντές
* Αρχή Οδικών Μεταφορών του Μπανγκλαντές

## Παραπομπές


## Εξωτερικοί σύνδεσμοι

* BTRC'c official website
* Bangladesh Telecommunication Act, 2001
* Telecommunication Policy of Bangladesh
* National Frequency Allocation Plan (NFAP) for Bangladesh
* (ILDTS) International Long Distance Telecommunication Services Policy 2007
* Mobile Phone Subscribers in Bangladesh
* PSTN Phone Subscribers in Bangladesh
* Customer Complaint Cell of BTRC
* BTRC Annual Reports

Κατηγορία:Επικοινωνίες στο Μπανγκλαντές
Κατηγορία:Κυβερνητικές υπηρεσίες του Μπανγκλαντές
Κατηγορία:Ρυθμιστικές αρχές του Μπανγκλαντές
Κατηγορία:Τηλεπικοινωνίες στο Μπανγκλαντές
Κατηγορία:Ρυθμιστικές αρχές τηλεπικοινωνιών
Θεέ μου, βοήθησε με να επιζήσω από αυτόν τον θανάσιμο έρωτα

Η απεικόνιση με την ονομασία ***Θεέ μου, βοήθησε με να επιζήσω από αυτόν τον θανάσιμο έρωτα*** (ρωσικά: *Господи! Помоги мне выжить среди этой смертной любви*, γερμανικά: *Mein Gott, hilf mir, diese tödliche Liebe zu überleben*), μερικές φορές επίσης γνωστό στα γερμανικά ως το *αδελφικό φιλί* (**), είναι ένα από τα διασημότερα γκράφιτι στο τείχος του Βερολίνου, γνωστό για την οξεία, σατιρική απεικόνιση του. Δημιουργήθηκε το 1990, και απεικονίζει τους Λεονίντ Μπρέζνιεφ (γενικό γραμματέα της ΕΣΣΔ) και τον Έριχ Χόνεκερ (αρχιγραμματέα της Ανατολικής Γερμανίας) να ανταλλάσουν θερμό φιλί. 

Η απεικόνιση βασίζεται σε πραγματικό περιστατικό κατά την επίσκεψη του Μπρέζνιεφ στις 7 Οκτωβρίου το 1979 στο ανατολικό Βερολίνο και την συνάντηση του με τον Χόνεκερ για τον εορτασμό της επετείου της εγκαθίδρυσης του κομμουνισμού στην Ανατολική Γερμανία, και την υπογραφή εμπορικών συμφωνιών,  όπου κατά τον τυπικό σοσιαλιστικό συντροφικό ασπασμό μεταξύ τους οι 2 τους έμοιαζαν σαν να φιλιούνται παθιασμένα στο στιγμιότυπο που φωτογραφήθηκαν.

Μια παρόμοια απεικόνιση ακολουθώντας το ίδιο πρότυπο, δημιουργήθηκε το 2016 στο Μπρίστολ του Ηνωμένου Βασιλείου όπου στην εκδοχή αυτή φιλιούνται ο Βλαντιμίρ Πούτιν (πρόεδρος της Ρωσίας) και ο Ντόναλντ Τραμπ (πρόεδρος των ΗΠΑ).

## Παραπομπές

Κατηγορία:Γκράφιτι
Κατηγορία:Τείχος του Βερολίνου
Αληθινοί έρωτες

***Αληθινοί έρωτες*** είναι ο τίτλος ελληνικής αισθηματικής τηλεοπτικής σειράς αυτοτελών επεισοδίων που προβλήθηκε από τους τηλεοπτικούς δέκτες του Alpha τις σεζόν 2007-2009. Το περιεχόμενο των ιστοριών είναι αισθηματικό, ερωτικό, νεανικό και αφορά αληθινές ερωτικές ιστορίες τηλεθεατών. Οι ηθοποιοί και οι ιστορίες είναι διαφορετικά σε κάθε επεισόδιο. Στον πρώτο κύκλο, τον πρόλογο και τον επίλογο των επεισοδίων διηγείται ο Νίκος Μουρατίδης ως αφηγητής, ενώ στον δεύτερο κύκλο δεν υπάρχει αντίστοιχος ρόλος. Το τραγούδι των τίτλων «Δες Καθαρά (Face à la mer)» ερμηνεύει η Ανδριάνα Μπάμπαλη.

## Επισκόπηση σειράς

## Λίστα ηθοποιών

* Γιώργος Χρυσοστόμου
* Έφη Λογγίνου                                                                                                                                
* Αλέξανδρος Μπουρδούμης
* Κώστας Αποστολίδης
* Πέτρος Φυσσούν
* Χριστίνα Μητροπούλου
* Κατερίνα Διδασκάλου
* Δήμητρα Χατούπη
* Δημήτρης Μοθωναίος
* Μαρίνα Ψάλτη
* Ελευθερία Γεροφωκά
* Μανώλης Μαυροματάκης
* Κατερίνα Χιωτίνη
* Γιώργος Καραμίχος
* Χρήστος Βασιλόπουλος
* Τζένη Μπότση
* Μάνος Παπαγιάννης
* Ευτυχία Γιακουμή
* Πέτρος Λαγούτης
* Χριστίνα Παππά

* Κατερίνα Τσάβαλου 
* Γιάννης Στάνκογλου
* Γιώργος Χρανιώτης
* Γιωργής Τσαμπουράκης 
* Τόνια Σωτηροπούλου
* Μαρία Κορινθίου
* Κωνσταντίνος Λάγκος
* Φίλιππος Σοφιανός
* Γιάννης Αϊβάζης
* Πασχάλης Τσαρούχας
* Θεοφανία Παπαθωμά

* Στράτος Τζώρτζογλου
* Κατερίνα Δημητρόγλου
* Ιωάννα Παππά
* Γιάννης Τσιμιτσέλης
* Μαρκέλλα Γιαννάτου
* Μάνος Γαβράς
* Σοφία Παυλίδου
* Βίκυ Παπαδοπούλου
* Ελισάβετ Κωνσταντινίδου
* Αννίτα Κούλη

* Νίκος Κουρής
* Όμηρος Πουλάκης
* Σοφία Πανάγου
* Θάνος Τοκάκης
* Κώστας Κάππας
* Ντορέττα Παπαδημητρίου
* Βασίλης Μπισμπίκης
* Όθων Μεταξάς
* Αθηνά Οικονομάκου
* Εβελίνα Παπούλια

* Ελίνα Ακριτίδου
* Αλέκος Συσσοβίτης
* Μαρία Σολωμού
* Νίκος Χύτας
* Σόλων Τσούνης
* Γιώτα Μηλίτση
* Λεωνίδας Κακούρης

## Εξωτερικοί σύνδεσμοι
*Επίσημη ιστοσελίδα σειράς

## Παραπομπές


Κατηγορία:Ελληνικές τηλεοπτικές σειρές
Κατηγορία:Τηλεοπτικές σειρές Alpha
Αρδευτικό Έργο Γάγγη-Κομπαντάκ

Το **Αρδευτικό Έργο Γάγγη-Κομπαντάκ** (βεγγαλικά: গঙ্গা-কপোতাক্ষ সেচ প্রকল্প) ή **Έργο Γ-Κ (**βεγγαλικά: জি-কে প্রকল্প) είναι ένα μεγάλο επιφανειακό σύστημα άρδευσης στο Μπαγκλαντές για να εξυπηρετήσει το Νοτιοδυτικό τμήμα του Μπαγκλαντές. Οι επαρχίες Κούστια, Τσουαντάνγκα, Μαγκούρα και Τζεναϊντά εξυπηρετούνται από αυτό το έργο.

## Ιστορία
Η έρευνα για τη δημιουργία του προγράμματος ξεκίνησε το 1951. Αλλά η κυβέρνηση του Πακιστάν  ενέκρινε αυτό το 1954. Το έργο ξεκίνησε το οικονομικό έτος 1954-55. Το 1962-63 ένα είδος ρυζιού καλλιεργούνταν στο πλαίσιο του έργου αυτού. Το σύστημα διανομής νερού ολοκληρώθηκε το 1993.

## Παραπομπές


Κατηγορία:Γεωργία στο Μπανγκλαντές
Κατηγορία:Μπανγκλαντές-επέκταση
Σομπιέσλαφ Β΄ της Βοημίας

O **Σομπιέσλαφ Β΄**, τσεχ. Soběslav II. (π. 1128 - 29 Ιανουαρίου 1180) από τον Οίκο των Πρεμυσλιδών ήταν δούκας της Βοημίας (1173-78). Δεν υποστηρίχθηκε από τους ευγενείς ή τον βασιλιά της Γερμανίας, αλλά μόνο από τις κατώτερες τάξεις.

## Βιογραφία
Ήταν ο δευτερότοκος γιος τού Σομπιέσλαφ Α΄ δούκα της Βοημίας και της Αδελαΐδας των Άρπαντ, κόρης τού Άλμος πρίγκιπα της Ουγγαρίας.

Το 1172 παραιτήθηκε ο εξάδελφός του Βλαδίσλαος Β΄ της Βοημίας και τον διαδέχθηκε ο γιος εκείνου Φρειδερίκος της Βοημίας. Το 1173 ο Φρειδερίκος Α΄ των Χοενστάουφεν βασιλιάς της Γερμανίας συγκάλεσε Συνέλευση (λατιν. Dieta) στο Χέρμσντορφφ, όπου εκθρόνισε τον Φρειδερίκο και τοποθέτησε τον Όλντριχ, νεότερο γιο τού Σομπιέσλαφ Α΄. Ο Όλντριχ αμέσως παραιτήθηκε υπέρ τού μεγαλύτερου αδελφού του Σομπιέσλαφ Β΄, ο οποίος ήταν φυλακισμένος από το 1161.

Ο νέος δούκας της Βοημίας χορήγησε καταστατικό χάρτη στην πόλη της Πράγας. Ήλθε σε διαμάχη με τον Ερρίκο Β΄ των Μπάμπενμπερκ δούκα της Αυστρίας το 1175. Το επόμενο έτος στρατός υπό την ηγεσία τού Κορράδου, γιού τού Κορράδου Β΄ πρίγκιπα τού Ζνόιμο (εξαδέλφου τού Σομπιέσλαφ Β΄) λεηλάτησε την περιοχή βόρεια τού Δούναβη. Επιτέθηκε σε ναούς και μονές με αποτέλεσμα ο πάπας Αλέξανδρος Γ΄ να τον αφορίσει. Ο Φρειδερίκος Α΄ παρενέβη το 1177 και αναγνώρισε τον Φρειδερίκο ως δούκα. Ο Σομπιέλσαφ Β΄ απομακρύνθηκε και απεβίωσε "σε ξένη χώρα" το 1180, άτεκνος.

## Οικογένεια
Νυμφεύτηκε την Ελισάβετ των Πιαστ, κόρη τού Μιέσκο Γ΄ υψηλού δούκα της Πολωνίας· δεν επέκτησαν απογόνους.

## Πηγές
* K. Pieradzka, Elżbieta, [in:] Polski Słownik Biograficzny, vol. VI, 1948, p. 259.

## Παραπομπές


Κατηγορία:Οίκος των Πρεμυσλιδών
AJAX

Η λέξη **AJAX** μπορεί ν΄ αναφέρεται:
* Στην ποδοσφαιρική ομάδα ΑΦΚ Άγιαξ
* Στην αναπληρωματική του ομάδα Γιονγκ Άγιαξ
* Στην τεχνολογία AJAX
Όλντριχ του Ολομόουτς

Ο **Όλντριχ**, τσεχ. Oldřich (1134 - 18 Οκτωβρίου 1177) από τον Οίκο των Πρεμυσλιδών ήταν δούκας τού Χράντετς Κράλοβε (ανατολική Βοημία) το διάστημα 1152-53 και πρίγκιπας/δούκας τού Ολομόουτς (1173-77), ενός από τις τρεις περιοχές της Μοραβίας, που ήταν μέρος του δουκάτου της Βοημίας. Το όνομά του εκφέρεται και ως Ουντάριχ, Ούλριχ, Ολδέριχος.

## Βιογραφία
Ήταν ο τρίτος γιος τού Σομπιέσλαφ Α΄ δούκα της Βοημίας και της Αδελαΐδας των Άρπαντ, κόρης τού Άλμος πρίγκιπα της Ουγγαρίας. Ήταν ο τρίτος με το όνομα αυτό στον Οίκο του. Αδέλφια του ήταν ο Σομπιέσλαφ Β΄, ο Βεντσέσλαος Β΄ δούκες της Βοημίας και η Μαρία.

Ο Όλντριχ ζήτησε από τον Φρειδερίκο Α΄ των Χοενστάουφεν βασιλιά της Γερμανίας να τον κάνει δούκα της Βοημίας, αντί τού εξαδελφου του Βλαδισλάου Β΄. Όμως ο Δανιήλ Α΄ επίσκοπος της Πράγας παρενέβη και όλες οι μερίδες συμφώνησαν να γίνει ο Βλαδίσλαος Β΄ δούκας της Βοημίας (αργότερα έγινε και βασιλιάς), ενώ ο Όλντριχ να λάβει το κάστρο Χράντετς (τώρα πόλη Χράντετς Κράλοβε) με τη γύρω περιοχή.

Η συμφωνία δεν κράτησε πολύ· ο Όλντριχ διέφυγε εξόριστος στην Πολωνία και από εκεί στην Αυλή τού βασιλιά της Γερμανίας. Εκεί έγινε από το 1162 πιστός υποστηρικτής του. Συμμετείχε σε αρκετές εκστρατείες τού Φρειδερίκου Α΄ στη Λομβαρδία.

Το 1172 ο Βλαδίσλαος Β΄ παραιτήθηκε υπέρ τού γιου του Φρειδερίκου. Αυτή η ασυνήθιστη ενέργεια συνάντησε τη δυνατή αντίσταση των ευγενών. Ο βασιλιάς της Γερμανίας αρνήθηκε να τον αναγνωρίσει · το επόμενο έτος τον εκτόπισε και πρόσφερε το θρόνο της Βοημίας στον Όλντριχ. Ο Όλντριχ -που ήθελε να διατηρηθεί η *αρχή τού πρεσβύτερου*, η οποία είχε καθιερωθεί στους Πρεμυσλίδες από τον 11ο αι.- αρνήθηκε την τιμή υπέρ τού μεγαλύτερου αδελφού του Σομπιέσλαφ Β΄. Αυτός τού έδειξε την ευγνωμοσύνη του, παραχωρώντας του το πιο σημαντικό μέρος της Μοραβίας, το Ολομόουτς ως πρόσοδο (appanage).

## Οικογένεια
Νυμφεύτηκε πρώτα την Καικιλία των Λουδοβικιδών, κόρη τού Λουδοβίκου Α΄ λαντγκράβου της Θουριγγίας.

Έπειτα ο Όλντριχ έκανε δεύτερο γάμο με τη Σοφία των Βέττιν, κόρη τού Όθωνα Β΄ μαργράβου τού Μάισσεν.

## Πηγές
* Genealogie-mittelalter.de

Ολντριχ του Ολομοουτς
Βεγκέσλαος Β΄ της Βοημίας (δούκας)

:*Να μη συγχέεται με τον [[Βεγκέσλαος Β΄ της Βοημίας|Βεγκέσλαο Β΄]] βασιλιά της Βοημίας.*

Ο **Βεγκέσλαος Β΄**, λατιν. Wenceslaus II, τσεχ. Václav ΙΙ. (1137 - μετά το 1192) από τον Οίκο των Πρεμυσλιδών ήταν δούκας της Βοημίας (1191-92).

## Βιογραφία
Ήταν ο τέταρτος γιος τού Σομπιέσλαφ Α΄ δούκα της Βοημίας και της Αδελαΐδας των Άρπαντ, κόρης τού Άλμος πρίγκιπα της Ουγγαρίας.

Ήταν πρίγκιπας/δούκας τού Ολομόουτς και τού Μπρνο, αλλά εκτοπίστηκε από τον Φρειδερίκο, γιο τού εξαδέλφου του Βλαδισλάου Β΄ και εξορίστηκε. Επέστρεψε όταν, έπειτα από 13 έτη, ο Κορράδος απεβίωσε.

Το 1191 διαδέχθηκε τον Κορράδο Β΄ δούκα της Βοημίας, γιο τού εξαδέλφου του Κορράδου Β΄ πρίγκιπα τού Ζνόιμο. Εκτοπίστηκε όμως έπειτα από τρεις μήνες από τον Ότακαρ Α΄ της Βοημίας, ετεροθαλή αδελφό τού Φρειδερίκου. Προσπάθησε να διαφύγει στον Ερρίκο ΣΤ΄ των Χοενστάουφεν βασιλιά της Γερμανίας, αλλά αιχμαλωτίστηκε από τον μαργράβο της Λουσατίας, που τον φυλάκισε· απεβίωσε εγκάθειρκτος.

## Πηγές
* Petr Sommer; Třeštík, Dušan; Žemlička, Josef, et al.: Přemyslovci. Budování českého státu. Nakladatelství Lidové noviny, Praha 2009, ISBN 978-80-7106-352-0, besonders S. 198–200.

Κατηγορία:Οίκος των Πρεμυσλιδών
Όλντριχ Α΄ του Μπρνο

Ο **Όλντριχ Α΄**, τσεχ. Oldřich (απεβ. 5 Ιανουαρίου 1113) από τον Οίκο των Πρεμυσλιδών ήταν πρίγκιπας τού Μπρνο στη Μοραβία (1092-1113).

## Βιογραφία
Ήταν ο πρωτότοκος γιος τού Κορράδου Α΄ δούκα της Βοημίας και της Βίρπιρκ, κόρης τού Ζήγκχαρτ τού Τένγκλινκ.

Διαδέχθηκε τον πατέρα του το 1092 στη δυτική Μοραβία. Ο πατέρας του ήταν πρίγκιπας στο ήμισυ της Μοραβίας, όμως το 1092 ο Όλντριχ και ο αδελφός του διαίρεσαν τη δυτική Μοραβία (Μπρνο) και ο Όλντριχ έλαβε το Μπρνο, ενώ ο Λεοπόλδος έλαβε το Ζνόιμο. Οι δύο αδελφοί ίδρυσαν μία μονή Βενεδικτίνων και έκτισαν εκεί τη βασιλική τού Αγ. Προκοπίου, στο Τρέμπιτς, που προορίστηκε για μαυσωλείο τού κλάδου Μπρνο-Ζνόιμο των Πρεμυσλιδών.

Κυβέρνησε το Μπρνο 21 έτη με μόνη παρεμβολή αυτή τού εξαδέλφου του Μπρετίσλαφ Β΄ το 1099-1100. Τον διαδέχθηκε ο μόνος γιος του Βρατίσλαος.

## Οικογένεια
Νυμφεύτηκε μία αγνώστου ονόματος πριγκίπισσα και είχε τέκνα:
*  Βρατίσλαος απεβ. 1146, πρίγκιπας του Μπρνο Μοραβίας.
* Νάντια/Ναντίνε.

## Παραπομπές


## Πηγές
* COSMAS, (Canonicus Pragensis); Chronica Boëmorum. (Latin)
* COSMAS of Prague, (Canon of Prague),Translated by Lisa Wolverton (2009); Chronicle of the Czechs (Chronicle of Bohemias). The Catholic university of America Press. (English)
* KRZEMIEŃSKA, Barbara; MERAHAUTOVÁ, Anežka; TŘEŠTÍK, Dušan (2000). Moravští Přemyslovci ve Znojemské rotundě. Praha: SetOut. 135 p.. ISBN 80-86277-09-7. (in Czech)
* WOLVERTON, Lisa (2001).Hastening toward Prague. Philadelphia, University of Pennsylvania Press. ISBN 0-8122-3613-0 (English)

Ολντριχ Α του Μπρνο
Ποδοσφαιρική Ομοσπονδία Δυτικού Γκότλαντ

Η **Ποδοσφαιρική Ομοσπονδία Δυτικού Γκότλαντ** (σουηδικά: *Västergötlands Fotbollförbund*, Västergötlands FF) είναι ο οργανισμός που διατηρεί την εποπτεία του αθλήματος του ποδοσφαίρου στην ιστορική επαρχία του Δυτικού Γκότλαντ και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου. Ιδρύθηκε στις 2 Απριλίου του 1918 και σήμερα έχει 258 μέλη.

Η ομοσπονδία είναι υπεύθυνη για τη διεξαγωγή ποδοσφαιρικών διοργανώσεων σε χαμηλότερο επίπεδο. Η έδρα της βρίσκεται στο Σκέβντε και ο πρόεδρός της είναι ο Γκέραρντ Σάγκερ.

## Διοργανώσεις πρωταθλήματος
Η Ομοσπονδία είναι υπεύθυνη για την διεξαγωγή των ομίλων των ακόλουθων κατηγοριών:

## Eξωτερικοί σύνδεσμοι
* 

Δυτικό Γκότλαντ
Σαβανναχέτ

Το **Σαβανναχέτ**, επίσημα γνωστό ως **Καϋσόνε Φομβιχάνε** (λαοτινά: ໄກສອນ ພົມວິຫານ, ταϊλανδικά: ไกสอน พมวิหาน) και προηγουμένως γνωστό ως **Χανθαμπούλι** (ຄັນທະບູລີ), είναι μια πόλη στο δυτικό Λάος και πρωτεύουσα της Επαρχίας Σαβανναχέτ. Με πληθυσμό 120.000 κατοίκων (χωρίς ημερομηνία), είναι η δεύτερη μεγαλύτερη πόλη στο Λάος, μετά την πρωτεύουσα Βιεντιάνε. Είναι η γενέτειρα του Καϋσόνε Φομβιχάνε, ο οποίος ήταν ο πρώτος ηγέτης της χώρας από την ανεξαρτησία το 1975 μέχρι το 1992, και ονομάστηκε προς τιμήν του 2005. Παρόλο που το παλαιό Γαλλικό αποικιακό τέταρτο της πόλης, κατά μήκος του Ποταμού Μεκόνγκ, είναι καταπιεσμένο και θρυμματισμένο, η εγγύτητα της πόλης στην οικονομία της Ταϊλάνδης, η οποία βιώνει εκρηκτική ανάπτυξη, έχει φέρει νέα εμπορική ανάπτυξη στο βόρειο τμήμα της πόλης, κοντά στο πέρασμα του ποταμού και το τερματικό σταθμό λεωφορείων.

Όπως όλες οι πόλεις του Λάος, το Σαβαναχέτ έχει μικτό πληθυσμό Λαοτιανών, Ταϊλανδέζων, Βιετναμέζων και Κινέζων, καθώς και μειονοτικών λαών από το εσωτερικό του Λάος. Διαθέτει ένα μεγάλο βουδιστικό ναό που χρονολογείται από τον 15ο αιώνα, τον Ουάτ Σαϊνγιαφούμ, έναν κινέζικο ναό, τον Καθολικό Καθεδρικό Ναό της Αγίας Θηρεσίας και ένα τζαμί. Η δεύτερη γέφυρα Ταϊλανδο-Λαοτινής Φιλίας πάνω από τον Μεκόνγκ συνδέεται με την επαρχία Μουκνταχάν της Ταϊλάνδης. Η γέφυρα δύο λωρίδων, πλάτους 12 μέτρων και μήκους 1.600 μέτρων, εγκαινιάστηκε για χρήση από το ευρύ κοινό στις 9 Ιανουαρίου 2007.

## Μεταφορές
Η πόλη εξυπηρετείται από το Αεροδρόμιο του Σαβανναχέτ. Η πόλη απέχει περίπου 7 ώρες και περίπου 500 χιλιόμετρα από την πρωτεύουσα Βιεντιάν.

## Κλίμα
Το Σαβανναχέτ χαρακτηρίζεται από ένα τροπικό κλίμα σαβάνας (Aw) σύμφωνα με την κλιματική ταξινόμηση Κέππεν με λίγα χαρακτηριστικά υποτροπικού κλίματος καθώς η πόλη βρίσκεται 16.5° μοιρών βόρεια του ισημερινού. Ο θερμότερος μήνας είναι ο Απρίλιος (μέσος όρος θερμοκρασίας 29.5&nbsp;°C) με θερμοκρασία που κυμαίνεται από 23.9&nbsp;°C έως τους 35.2&nbsp;°C, ενώ ο ψυχρότερος μήνας είναι ο Δεκέμβριος με μέση θερμοκρασία 21.7&nbsp;°C με θερμοκρασία που κυμαίνεται από 15.2&nbsp;°C έως 28.7&nbsp;°C. Η ημερήσια μεταβολή θερμοκρασίας φαίνεται να είναι μεγαλύτερη κατά τη διάρκεια του χειμώνα λόγω των ξηρών συνθηκών. Η πόλη έχει ξηρή περίοδο κατά τους χειμερινούς μήνες, ενώ η υγρή περίοδος συμβαίνει τη διάρκεια των καλοκαιρινών μηνών λόγω των μουσώνων. Ο ξηρότερος μήνας είναι ο Δεκέμβριος με συνολικό ύψος βροχόπτωσης 2 χιλιοστών, ενώ ο υγρότερος μήνας είναι ο Αύγουστος με συνολική βροχόπτωση 3.231 χιλιοστών.

## Γκαλερί

Αρχείο:Savannakhet VatXaiyaphoum2 tango7174.jpg|Ουάτ Σαϊνγιαφούμ
Αρχείο:Savannakhet ChineseTemple2 tango7174.jpg|Κινεζικός Βουδιστικός Ναός
Αρχείο:Savannakhet ChùaDiêuGiác1 tango7174.jpg|Βιετναμικός Βουδιστικός Ναός Τσούα Ντιέου Γκιάκ
Αρχείο:Savannakhet StTeresa1 tango7174.jpg|Καθολική Εκκλησία της Αγίας Θηρεσίας


## Αδελφοποιημένες πόλεις

*  Πνομ Πεν, Καμπότζη
*  Μουκνταχάν, Ταϊλάνδη
*  Ντα Νανγκ, Βιετνάμ

## Παραπομπές


## Εξωτερικοί σύνδεσμοι
* 

Κατηγορία:Γεωγραφία του Λάος
Ντάι Βιέτ

Το **Ντάι Βιέτ** (βιετναμικά τσου νομ: 大越, βιετναμικά: Đại Việt, προφέρεται ɗâjˀ vìət, κυριολεκτικά **Μεγάλο Βιέτ**) είναι το όνομα του Βιετνάμ για τις περιόδους μεταξύ των ετών 1054 και 1400 και το 1428 έως το 1804. Ξεκινώντας από την βασιλεία του Λι Θαν Τονγκ (1054-1072), τρίτου αυτοκράτορα της Δυναστείας Λι, μέχρι την κυριαρχία του Γκια Λονγκ (βασίλεψε το 1802-1820), πρώτου αυτοκράτορα της δυναστείας Νγκουιέν, ήταν το δεύτερο μακροβιότερο όνομα που χρησιμοποιήθηκε για τη χώρα μετά το "Βαν Λανγκ".

## Ιστορία

αριστερά|μικρογραφία|Χόα Λου – Αυτοκρατορική Πρωτεύουσα των Ντάι Κο Βιέτ
Προηγουμένως, από την βασιλεία του Ντιν Τιέν Χοάνγκ (968-979), η χώρα αναφερόταν επισήμως ως Ντάι Κο Βιέτ (大瞿越), με το κο (瞿) να αναφέρεται στο όνομα του Γκαουτάμα Μπούντα (瞿曇·喬達摩). Ο όρος "Βιέτ" είναι ο ίδιος με την κινεζική λέξη "Γιούε", αρχαίο όνομα διαφόρων μη κινέζικων ομάδων που ζούσαν στη σημερινή βόρεια/νότια Κίνα και βόρειο Βιετνάμ, σημαίνοντας έτσι "Μεγάλο Βουδιστικό Βιετνάμ". Το 1010 ο Λι Θάι Το, ιδρυτής της δυναστείας Λι, μετακόμισε την πρωτεύουσα του Ντάι Κο Βιέτ στο Θάουνγκ Λονγκ (Ανόι) και έκτισε την αυτοκρατορική ακρόπολη του Θανγκ Λονγκ όπου αργότερα βρισκόταν η Ακρόπολη του Ανόι.

Το 1054, ο Λι Θαν Τονγκ - ο τρίτος αυτοκράτορας των Λι - μετονόμασε τη χώρα σε Ντάι Βιέτ. Το 1149 η δυναστεία Λι άνοιξε το λιμάνι Βαν Ντον στη σημερινή βορειοανατολική επαρχία Κουάνγκ Νιν για το εξωτερικό εμπόριο.

Το Ντάι Βιέτ απέκρουσε επιτυχώς τις επιθέσεις της αυτοκρατορίας των Χμερ, υπό το Σουριαβαρμάν Β΄ τα έτη 1128, 1132 και 1138. Μια τελική αποστολή το 1150 έπρεπε να αποσυρθεί πριν μπορέσει να πραγματοποιηθεί.

Το 1400, ο ιδρυτής της δυναστείας Χο, Χο Κουί Λι, άλλαξε το όνομα της χώρας σε "Ντάι Νγκου" (大虞). Το 1407, το Βιετνάμ έπεσε υπό την κυριαρχία της δυναστείας των Μινγκ, η οποία διήρκεσε μέχρι το 1427, όπου η περιοχή μετονομάστηκε σε "Γκιάο Τσι". Το 1428 ο Λε Λόι, ο ιδρυτής της δυναστείας Λε, απελευθέρωσε το Γκιάο Τσι και αποκατέστησε για άλλη μια φορά το βασίλειο ως "Ντάι Βιέτ".

Το όνομα "Ντάι Βιέτ" σταμάτησε να χρησιμοποιείται όταν η δυναστεία Νγκουγιέν άρχισε να ασκεί την εξουσία. Το όνομα της χώρας άλλαξε επισήμως και πάλι, το 1804, αυτή τη φορά στο "Βιέτ Ναμ" (越南) από τον Γκιά Λονγκ.

## Κόμμα
Το όνομα Ντάι Βιέτ είχε επίσης παρθεί από μια από τις εθνικιστικές ομάδες στο Βιετνάμ το 1936.

## Δείτε επίσης

* Ονόματα του Βιετνάμ
* Κατάλογος μοναρχών του Βιετνάμ

## Παραπομπές


## Εξωτερικοί σύνδεσμοι

* Google Books search
* State formation on China’s southern frontier: Vietnam as a shadow empire and hegemon, by Tuong Vu

Κατηγορία:Ιστορία του Βιετνάμ
Κατάλογος παιδιών του Τσουλαλονγκκόρν

Αυτός είναι ένας κατάλογος των παιδιών του Ταϊλανδού Βασιλιά Τσουλαλονγκκόρν:

## Παραπομπές


Κατηγορία:Ταϊλανδική μοναρχία
Γλώσσα Τίουα

Η **Τίουα** ή **Λαλούνγκ** είναι Θιβετοβιρμανική ή Σινοθιβετική γλώσσα του Άσαμ στη Βορειοανατολική Ινδία.
μικρογραφία|Τίουα Μορ (Κοινοτικό Αλφάβητο της Τίουα)

## Γεωγραφική κατανομή
Όπως και οι περισσότερες γλώσσες ορεινών φυλών στα βορειοανατολικά, τα ορεινά Τίουα δεν έχουν δικό τους αλφάβητο και γράφονται στο Λατινικό αλφάβητο ή περιστασιακά στο Ασσαμικό αλφάβητο. Η Τίουα ομιλείται στις παρακάτω επαρχίες (Εθνολόγος).

* Άσαμ
** Ανατολική και Δυτική Επαρχία Κάρμπι Ανγκλόνγκ
** Επαρχία Ναγκαόν (Ναμπόρ)
** Επαρχία Μοριγκαόν
** Επαρχία Καμρούπ

* Μεγκαλάγια
** Επαρχία Λόφων Χάσι (Επαρχία Ρι-Μπόι)

## Παραπομπές


Κατηγορία:Γλώσσες της Ινδίας
Βρατίσλαος του Μπρνο

O **Βρατίσλαος**, λατιν. Wratislaus, τσεχ. Vratislav (απεβ. 1146) από τον Οίκο των Πρεμυσλιδών ήταν δούκας τού Μπρνο στη Μοραβία (1125-29, 30-46).

## Βιογραφία
Ήταν ο μόνος γιος τού Όλντριχ πρίγκιπα τού Μπρνο και μίας αγνώστου ονόματος πριγκίπισσας, ίσως Σλάβας.

Ο πάππος του Κορράδος Α΄ κατείχε το δυτικό ήμισυ της Μοραβίας (Μπρνο). Ο Όλντριχ κράτησε το Μπρνο και παραχώρησε το Ζνόιμο στον αδελφό του Λεοπόλδο. Ο Βρατίσλαος διαδέχθηκε τον πατέρα του στο Μπρνο και κυβερνούσε ως το 1129, όταν τον εκδίωξε ο Μπρέτισλαβ Β΄ (εξάδελφος τού Όλντριχ), όμως το 1130 επέστρεψε.

Ο πατέρας του και ο θείος του Λεοπόλδος ίδρυσαν τη μονή Βενεδικτίνων στο Τρέμπιτς, όπου έκτισαν τη βασιλική τού Αγ. Προκοπίου και την προόρισαν για μαυσωλείο τού κλάδου τους. Πράγματι ο Όλντριχ και ο αδελφός του τάφηκαν εκεί.

Τον Βρατίσλαο διαδέχθηκε ο πρώτος γιος του Σπυτίνιεφ.

## Οικογένεια
Νυμφεύτηκε μία πριγκίπισσα των Ρως από τον Οίκο των Ρουρικιδών και είχε τέκνα:
* Σπυτίνιεφ απεβ. 1146, πρίγκιπας τού Μπρνο στη Μοραβία (1125-29, 30-46).
* Σβατοπλούκ, ίσως πρίγκιπας του Γιεμνίτσε.
* Αγνή (;)

## Παραπομπές


Βρατισλαος του Μπρνο
Κέντρο Πρόγνωσης Πλημμυρών και Προειδοποιήσεων

Το **Κέντρο Πρόγνωσης Πλημμυρών και Προειδοποιήσεων** είναι κυβερνητική υπηρεσία που ασχολείται με τις προγνώσεις πλημμυρών στο Μπανγκλαντές και εδρεύει στο Ντάκα στο Μπανγκλαντές. Το κέντρο είναι σημαντικό μέρος του κυβερνητικού μηχανισμού που ασχολείται με τις πλημμύρες στο Μπανγκλαντές.

## Ιστορία
Το Κέντρο Πρόγνωσης Πλημμυρών και Προειδοποιήσεων ιδρύθηκε το 1972 υπό το Συμβούλιο Υδάτινης Ανάπτυξης του Μπανγκλαντές. Υπάγεται στο Υπουργείο Υδάτινων Πόρων. Το κέντρο έχει 56 σταθμούς παρακολούθησης επιπέδου του νερού σε όλο το Μπανγκλαντές.

## Παραπομπές

Κατηγορία:Κυβερνητικές υπηρεσίες του Μπανγκλαντές
Εθνικό Βραβείο Παιδιού

Το **Εθνικό Βραβείο Παιδιού** είναι η πιο αξιοσημείωτη μεταξύ των δραστηριοτήτων της Ακαδημίας Σίσου του Μπαγκλαντές στο Μπανγκλαντές. Αυτός ο διαγωνισμός διεξάγεται από το 1978. Ο διαγωνισμός διεξάγεται σε δύο ομάδες με 62 θέματα στη λογοτεχνία, τον πολιτισμό και τον αθλητισμό. Σε επίπεδο ουπαζίλα (υποεπαρχία), η πρώτη θέση στην επαρχία συμμετέχει σε εθνικό επίπεδο αφού διασχίσει το επαρχιακό επίπεδο και το ζωνικό επίπεδο. Σε αυτό το διαγωνισμό, περίπου 300.000 παιδιά συμμετέχουν στην ευκαιρία να αναπτύξουν τα ταλέντα τους κάθε χρόνο. Ο στόχος αυτού του διαγωνισμού είναι να διερευνήσει τα λανθάνοντα ταλέντα και τα ταλέντα των παιδιών από το επίπεδο βάσης.

## Δείτε επίσης

* Ακαδημία Σίσου του Μπανγκλαντές

## Παραπομπές


Κατηγορία:Εθνικά βραβεία του Μπανγκλαντές
Λεοπόλδος του Ζνόιμο

Ο **Λεοπόλδος**, τσεχ. Litold (απεβ. 15 Μαρτίου 1112) από τον Οίκο των Πρεμυσλιδών ήταν πρίγκιπας τού Ζνόιμο στη Μοραβία (1092-1112).

## Βιογραφία
Ήταν ο δευτερότοκος γιος τού Κορράδου Α΄ δούκα της Βοημίας και της Βίρπιρκ από τη Βαυαρία, κόρης τού Ζήγκχαρτ κόμη τού Τένγκλινκ.

Ο πατέρας του ήταν πρίγκιπας τού δυτικού ημίσεως της Μοραβίας και απεβίωσε το 1092. Τότε οι δύο γιοί του μοίρασαν την κτήση: ο μεγαλύτερος αδελφός Όλντριχ έλαβε το Μπρνο και ο Λεοπόλδος το Ζνόιμο. Κυβέρνησε το Ζνόιμο στη νότιο Μοραβία ως πρίγκιπας. Το 1099 εκδιώχθηκαν από τον εξάδελφό τους Μπρετίσλαφ Β΄, όταν εκείνος προσπάθησε να δώσει το Μπρνο-Ζνόιμο στον νεότερο αδελφό του Μποζιβόι Β΄. Τότε ο Όλντριχ αιχμαλωτίστηκε και κρατήθηκε στο Κλάντσκο, ενώ ο Λεοπόλδος πολέμησε εναντίον του πεθερού τού Μποζιβόι Β΄, τού Λεοπόλδου Β΄ των Μπάμπενμπερκ μαργράβου της Αυστρίας. Όμως το 1100 ο Μπρετίσλαφ Β΄ δολοφονήθηκε και ο Ερρίκος Δ΄ της Γερμανίας επικύρωσε την άνοδο τού Μπορζιβόι Β΄ στο θρόνο της Βοημίας. Οι δύο αδελφοί, με τη βοήθεια Αυστριακού και Βαυαρικού στρατού, επέστρεψαν στα πριγκιπάτα τους. Τους υποστήριξε έμμεσα ο Ερρίκος Δ΄, τον οποίο επισκέφθηκαν στη Φρανκφούρτη. Ο βασιλιάς της Γερμανίας τους έδωσε τα εμβλήματα τού δούκα της Μοραβίας, όταν ο Όλντριχ αποκήρυξε τη διεκδίκησή του στο θρόνο. Ωστόσο το 1107 ο Λεοπόλδος συμμετείχε στην εξέγερση του εξαδέλφου του Σβατοπλούκ εναντίον τού Μποζιβόι Β΄, η οποία επέτυχε.

Το 1101 οι δύο αδελφοί ίδρυσαν το αββαείο των Βενεδικτίνων στο Τρέμπιτς και έκτισαν εκεί τη βασιλική τού Αγ. Προκοπίου, που προορίστηκε για μαυσωλείο του κλάδου Μπρνο-Ζνόιμο των Πρεμυσλιδών. Ο Λεοπόλδος απεβίωσε το 1112 και τάφηκε εκεί, όπως και ο Όλντριχ το επόμενο έτος. Στο Ζνόιμο τον διαδέχθηκε το μόνο τέκνο του, ο Κορράδος.

## Οικογένεια
Νυμφεύτηκε την Ίντα των Μπάμπενμπερκ, κόρη τού Λεοπόλδου Β΄ μαργράβου της Αυστρίας και είχε τέκνα:
* Κορράδος απεβ. 1161, πρίγκιπας τού Ζνόιμο στη Μοραβία.

## Παραπομπές


## Πηγές
* COSMAS, (Canonicus Pragensis); Chronica Boëmorum. (Latin)
* COSMAS of Prague, (Canon of Prague),Translated by Lisa Wolverton (2009); Chronicle of the Czechs (Chronicle of Bohemias). The Catholic university of America Press. (English)
* Constinuatio Claustroneoburgensis prima. MHG SS IX, p. 612 (Latin)
* KRZEMIEŃSKA, Barbara; MERAHAUTOVÁ, Anežka; TŘEŠTÍK, Dušan (2000).  Moravští Přemyslovci ve Znojemské rotundě. Praha: SetOut. 135 p.. ISBN 80-86277-09-7. (in Czech)

## Εξωτερικοί σύνδεσμοι
* 

Κατηγορία:Οίκος των Πρεμυσλιδών
Βραβείο Νεβάνλινα

μικρογραφία|Βραβείο Νεβάνλινα
Το **Βραβείο Νεβάνλινα** (*Rolf Nevanlinna Prize*) απονέμεται μια φορά κάθε τέσσερα χρόνια στο Διεθνές Συνέδριο Μαθηματικών, για εξαιρετική συνεισφορά στις μαθηματικές πλευρές των επιστημών της πληροφορίας, συμπεριλαμβανομένων:

* Των μαθηματικών που σχετίζονται με την επιστήμη των υπολογιστών, όπως η θεωρία της υπολογιστικής πολυπλοκότητας, η λογική των γλωσσών προγραμματισμού, η ανάλυση των αλγορίθμων, η κρυπτογραφία, η υπολογιστική όραση και η αναγνώριση προτύπων, η επεξεργασία πληροφοριών και η μοντελοποίηση της νοημοσύνης.
* Της επιστημονικής υπολογιστικής και της αριθμητικής αναλύσεως, καθώς και των υπολογιστικών πτυχών της βελτιστοποίησης και της θεωρίας ελέγχου με την υπολογιστική άλγεβρα.

Το βραβείο αθλοθετήθηκε το 1981 από την Εκτελεστική Επιτροπή της Διεθνούς Μαθηματικής Εταιρείας και πήρε το όνομά του από τον Φινλανδό μαθηματικό Ρολφ Νεβάνλινα, ο οποίος είχε πεθάνει ένα χρόνο νωρίτερα. Το βραβείο αποτελείται από χρυσό μετάλλιο και ένα χρηματικό ποσό. Όπως το Fields Medal, το βραβείο απευθύνεται σε νέους μαθηματικούς και μόνο σε όσους είναι μικρότεροι των 40 ετών κατά την 1η Ιανουαρίου κάθε έτους. Η καταλληλότητα της ονομασίας για το βραβείο έχει αμφισβητηθεί, εξαιτίας των σχέσεων του Νεβάνλινα με τους ναζί.

Στο μετάλλιο εμφανίζεται μια πρόσοψη του Νεβάνλινα, το κείμενο «Rolf Nevanlinna Prize» και οι χαρακτήρες «RH 83». Το RH αναφέρεται στον Raimo Heino, σχεδιαστή του μεταλλίου, και το 83 στο έτος που το μετάλλιο παρουσιάστηκε για πρώτη φορά. Στην πίσω όψη του μεταλλίου είναι χαραγμένες δυο μορφές που σχετίζονται με το Πανεπιστήμιο του Ελσίνκι, που είναι ο σπόνσορας του βραβείου.

## Βραβευθέντες

## Δείτε επίσης
* Μετάλλιο Φιλντς
* Βραβείο Άμπελ
* Βραβείο Τούρινγκ
* Βραβείο Βολφ Μαθηματικών
* Κατάλογος βραβείων επιστήμης και τεχνολογίας

## Παραπομπές


## Εξωτερικοί σύνδεσμοι
* Rolf Nevanlinna Prizes - Επίσημη ιστοσελίδα

Κατηγορία:Βραβεία της επιστήμης των υπολογιστών
Κατηγορία:Βραβεία μαθηματικών
Μπελάλ Μουχαμάντ

Ο **Μπελάλ Μουχαμάντ** (20 Νοεμβρίου 1936 – 30 Ιουλίου 2013) ήταν ένας από τους ιδρυτές του Κέντρου Σουαντχίν Μπάνγκλα Μπετάρ.

## Πρώτα χρόνια
Ο Μουχαμάντ γεννήθηκε στην ένωση Μουσαπούρ, στο Σαντουίπ του Τσιταγκόνγκ. Η μητέρα του ήταν η Μαχμούντα Χανόμ και ο πατέρας του ήταν ο Μουλάβι Μουχαμάντ Γιακούμπ. Ήταν ενεργό μέλος της επιτροπής της Φοιτητικής Ένωσης του Τσιταγκόνγκ στα φοιτητικά χρόνια του. άρχισε να εργάζεται ως υποεκδότης της *Dainik Azadi* το 1964 και επίσης εντάχθηκε στο Ραδιόφωνο του Πακιστάν το ίδιο έτος. Η γυναίκα του πέθανε το 1973 και ο γιος τους, ο Ανάντα, πέθανε το 1998 σε ηλικία 32 ετών.

## Απελευθερωτικός πόλεμος το 1971
Στις 7 Μαρτίου 1971, όταν το μη συνεργατικό κίνημα ξεκίνησε με την ομιλία του από τον Σέιχ Μουτζιμπούρ Ραχμάν, ο Μοχαμμάντ ήταν τότε κυβερνητικός αξιωματούχος και εργάστηκε ως σεναριογράφος και καλλιτέχνης για Ραδιόφωνο του Πακιστάν. Πίστευε ότι το ραδιόφωνο ήταν ισχυρό θεμέλιο για το έθνος. Έτσι, εφύηρε την ιδέα του Κέντρου Σουαντίν Μπάνγκλα Μπετάρ. Καθώς ήταν ασυρματιστής, είχε κάποια εμπειρία σχετικά με το θέμα. Σε εκείνες τις ημέρες, ο ραδιοφωνικός σταθμός του Τσιταγκόνγκ είχε συσκευή αποστολής σημάτων 10 KW, η οποία είχε μια ακτίνα περιοχής ακρόασης 50 μιλίων.
Ο Μπελάλ, μαζί με δύο φίλους του και συν-διοργανωτές, τους Αμπντουλάχ Αλ-Φαρούκ, τον Αμπούλ Κασέμ Σάντουιπ και δύο απρόθυμους μηχανικούς, που με κάποιο τρόπο κατάφεραν να πείσουν, όρισαν το σταθμό συσκευής αποστολής σημάτων στο Καλουργκάτ και ίδρυσε το Κέντρο Σουαντίν Μπάνγκλα Μπετάρ.
Ήταν ο ενορχηστρωτής και διοργανωτής της διακήρυξης της Ανεξαρτησίας του Μπαγκλαντές από το κέντρο Καλουργκάτ Μπετάρ αφού ο Σέιχ Μουτζιμπούρ Ραχμάν τη διακήρυξε και ανακοινώθηκε από τον Ζιαούρ Ραχμάν εξ ονόματος του Σέιχ Μουτζίμπ στις 27 Μαρτίου του 1971. Ο Μπελάλ διορίστηκε ως βοηθός διευθυντής του ραδιοφωνικού σταθμού στο 1 Ιουνίου 1971.

## Βραβεία
Ο Μοχαμμάντ έλαβε το Βραβείο Ημέρας της Ανεξαρτησίας το 2010, για τη συμβολή του στην ανεξαρτησία και τον Απελευθερωτικό Πόλεμο του Μπαγκλαντές. Έλαβε επίσης το Λογοτεχνικό Βραβείο της Βεγγαλικής Ακαδημίας για τη λογοτεχνία για τις υποθέσεις του απελευθερωτικού πολέμου κατά το 2011.

## Θάνατος
Ο Μοχαμμάντ πέθανε στις 30 Ιουλίου 2013 σε ηλικία 77 ετών, στη Μονάδα Εντατικής θεραπείας στον Νοσοκομείο Απόλλο της Ντάκα. Δώρισε το σώμα του, το οποίο παρελήφθη από το Ιατρικό Κολλέγιο Σερ-ε-Μπάνγκλα για τη χρήση των φοιτητών ιατρικής.

## Παραπομπές


Κατηγορία:Μπανγκλαντεσιανοί συγγραφείς
Κορράδος Β΄ του Ζνόιμο

Ο **Κορράδος Β΄**, τσεχ. Konrád II (απεβ. 1161) από τον Οίκο των Πρεμυσλιδών ήταν πρίγκιπας τού Ζνόιμο στη Μοραβία (1123-28).

## Βιογραφία
Ήταν το μόνο τέκνο τού Λεοπόλδου πρίγκιπα τού Ζνόιμο και της Ίντα των Μπάμπενμπερκ, κόρης τού Λεοπόλδου Β΄ των Μπάμπενμπερκ μαργράβου της Αστρίας.

Το 1112 απεβίωσε ο πατέρας του και τον διαδέχθηκε ο Όλντριχ (μεγαλύτερος αδελφός τού Λεοπόλδου). Όταν αυτός απεβίωσε το επόμενο έτος, τον διαδέχθηκε ο Σομπιέσλαφ Α΄, γιος τού Βρατισλάου Β΄ της Βοημίας και εξάδελφος τού Λεοπόλδου. Το 1123 ο Σομπιέσλαφ Α΄ διαφώνησε με τον μεγαλύτερο αδελφό του Βλαδίσλαο Α΄ της Βοημίας και έτσι ο Κορράδος έγινε πρίγκιπας του Ζνόιμο. Όμως ο Βλαδίσλαος Α΄ απεβίωσε δύο έτη μετά. Οι διαμάχες για τη διαδοχή κορυφώθηκαν με τη μάχη τού Χλούμετς· ο Σομπιέσλαφ Α΄ εκτόπισε τον Κορράδο και τον φυλάκισε στο κάστρο Ντόχνα το 1128. Τελικά ο Σομπιέσλαφ Α΄, που ήθελε να εξασφαλιστεί στη Βοημία, συμφιλιώθηκε με τον Κορράδο: τού απέδωσε το Ζνόιμο και τον νύμφευσε με μία των Βουκάνοβιτς της Σερβίας.

Το 1140 ο Βλαδίσλαος Β΄ διαδέχθηκε τον πατέρα του Βλαδίσλαο Α΄ και οι διαφωνίες για τη διαδοχή άρχισαν πάλι μεταξύ των Πρεμυσλιδών. Δύο έτη μετά ο Κορράδος συγκέντωσε στρατό και μαζί με τα εξαδέλφια του τού Μπρνο και τού Ολομόουτς βάδισε εναντίον της Πράγας. Ο Βλαδίσλαος Β΄ άφησε την άμυνα της πόλης στον νεότερο αδελφό του Ντιέπολντ και μετέβη στο Βύρτσμπουρκ, στην Αυλή τού Κορράδου Γ΄ των Χοενστάουφεν βασιλιά της Γερμανίας. Επέστρεψε με μεγάλο στρατό και ο στρατός της Μοραβίας αναγκάστηκε να αποσυρθεί. Ο Γίνντριχ Ζντικ επίσκοπος τού Ολομόουτς αφόρισε τον Κορράδο, που αποδέχθηκε τελικά τη Βοημική επικυριαρχία.

Ο Κορράδος παρήγγειλε τις νωπογραφίες (frescoes) στη Ροτόντα τού Ζνόιμο, λίγο μετά το 1134.

## Οικογένεια
Νυμφεύτηκε τη Μαρία των Βουκάνοβιτς, κόρη τού Ούρος Α΄ μεγάλου πρίγκιπα (Veliki Župan) της Ράσκας (Σερβίας) και είχε τέκνα:
* Ερνέστος.
* Κορράδος Β΄ π. 1136-1191, δούκας της Βοημίας, πρίγκιπας τού Ζνόιμο στη Μοραβία.
* Ελένη π. 1141-1202/06, παντρεύτηκε τον Καζιμίρ Β΄ των Πιαστ τον *Δίκαιο*, υψηλό δούκα της Πολωνίας & δούκα της Μαζοβίας.

## Παραπομπές


## Πηγές
* Rostislav Nový (1972). Přemyslovský stát 11. a 12. století. Universita Karlova.
* Josef Žemlička (1997). Čechy v době knížecí, 1034-1198. Lidové Noviny. ISBN 978-80-7106-196-0.
* Antonín Friedl (1966). Přemyslovci ve Znojmě. Odeon.

## Εξωτερικοί σύνδεσμοι
* 

Κατηγορία:Οίκος των Πρεμυσλιδών
Ποδοσφαιρική Ομοσπονδία Ντάλσλαντ

Η **Ποδοσφαιρική Ομοσπονδία Ντάλσλαντ** (σουηδικά: *Dalslands Fotbollförbund*, Dalslands FF) είναι ο οργανισμός που διατηρεί την εποπτεία του αθλήματος του ποδοσφαίρου στην ιστορική επαρχία Ντάλσλαντ και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου.

Η ομοσπονδία έχει 35 μέλη και είναι υπεύθυνη για τη διεξαγωγή ποδοσφαιρικών διοργανώσεων σε χαμηλότερο επίπεδο. Η έδρα της βρίσκεται στο Μέλερουντ και ο πρόεδρός της είναι ο Μάρκους Σβένσον. Πριν από τον Σβένσον πρόεδρος ήταν ο Ίνγκεμαρ Κάρλσον.

## Διοργανώσεις πρωταθλήματος
Η Ομοσπονδία είναι υπεύθυνη για την διεξαγωγή των ομίλων των ακόλουθων κατηγοριών:

## Eξωτερικοί σύνδεσμοι
* 

Ντάλσλαντ
Αλεξάντερ Ραζμπόροφ

Ο **Αλεξάντρ Αλεξάντροβιτς Ραζμπόροφ** (, γεννηθείς στις 16 Φεβρουαρίου 1963), μερικές φορές γνωστός ως **Σάσα Ραζμπόροφ**, είναι Σοβιετικός και Ρώσος μαθηματικός και υπολογιστικός θεωρητικός. Είναι Καθηγητής Διακεκριμένης Υπηρεσίας Άντριου ΜακΛις στο Πανεπιστήμιο του Σικάγο.

## Έρευνα
Το πιο γνωστό έργο του, από κοινού με τον Στίβεν Ρούντιτς, εισήγαγαν την έννοια των *φυσικών αποδείξεων*, μια τάξη στρατηγικών που χρησιμοποιούνται για να αποδείξουν τα θεμελιώδη κάτω όρια στην υπολογιστική πολυπλοκότητα. Ειδικότερα, ο Ραζμπόροφ και ο Ρούντιτς έδειξαν ότι, κάτω από την υπόθεση ότι ορισμένων ειδών μονόδρομων συναρτήσεων υπάρχουν τέτοιες αποδείξεις που δεν μπορούν να δώσουν λύση στο πρόβλημα P=NP, έτσι θα απαιτηθούν νέες τεχνικές για να λύσουν αυτό το ζήτημα.

## Βραβεύσεις

* Βραβείο Νεβάνλινα (1990) για την εισαγωγή της "μεθόδου προσέγγισης" στην απόδειξη των κάτω ορίων του κυκλώματος Μπουλίαν ορισμένων βασικών αλγοριθμικών προβλημάτων,
* Λέκτορας Έρντος, Εβραϊκό Πανεπιστήμιο της Ιερουσαλήμ, 1998.
* Αντεπιστέλλον μέλος της Ρωσικής Ακαδημίας Επιστημών (2000)
* Βραβείο Ντέιβιντ Π. Ρόμπινς για το βιβλίο "Σχετικά με την ελάχιστη πυκνότητα των τριγώνων σε γραφήματα" (Συνδυαστική, Πιθανότητες και Πληροφορική 17 (2008), αριθ. 4, 603-618), και για την εισαγωγή μιας νέας ισχυρής μεθόδου, αναφοράς αλγεβρών, για να λύσει προβλήματα σε ακραία συνδυαστική
* Βραβείο Γκέντελ (2007, με τον Στίβεν Ρούντιτς) για την εφημερίδα "Φυσικές Αποδείξεις."
* Καθηγητής Διακεκριμένης Υπηρεσίας Άντριου ΜακΛις (2008) στο Τμήμα Επιστήμης Υπολογιστών του Πανεπιστήμιου του Σικάγο.

## Δείτε επίσης

* Άβι Ουίγκντερσον
* Πολυπλοκότητα κυκλώματος
* Ελεύθερη ομάδα
* Φυσικές αποδείξεις
* Μονόδρομη λειτουργία
* Ψευδοτυχαία οικογένεια εξίσωσης
* Ψήφισμα (λογική)

## Βιβλιογραφία

* 
* 
*  (PhD thesis. 32.56MB)
* 
* 
* 
* 
* 
*  (Survey paper for JACM's 50th anniversary)

## Παραπομπές


## Εξωτερικοί σύνδεσμοι
* .
* Alexander Razborov's Home Page.
* All-Russian Mathematical Portal: Persons: Razborov Alexander Alexandrovich.
* Biography sketch in the Toyota Technological Institute at Chicago.
* Curricula Vitae at the Department of Computer Science, University of Chicago.
* DBLP: Alexander A. Razborov.
* 
* MathSciNet: "Items authored by Razborov, A. A."
* The Work of A.A. Razborov – an article by László Lovász in the *Proceedings of the International Congress of Mathematicians*, Kyoto, Japan, 1990.

Κατηγορία:Μαθηματικοί του 20ού αιώνα
Κατηγορία:Μαθηματικοί του 21ου αιώνα
Κατηγορία:Ρώσοι μαθηματικοί
Κατηγορία:Σοβιετικοί μαθηματικοί